காணிக்காரர் என்போர் தமிழக, கேரள மாநிலங்களின் தென்கோடியில் மேற்குத் தொடர்ச்சி மலைத்தொடர் பகிதியில் வாழும் பழங்குடி மக்கள் ஆவார்கள். இவர்கள் தமிழகத்தில் கன்னியாகுமரி, திருநெல்வேலி மாவட்டங்களில் காணப்படுகின்றனர். இம்மக்கள் காணி, கணியன், காணிக்கர், வேலன்மார், மலையரசன் முதலிய பல்வேறு பெயர்களால் அழைக்கப்படுகின்றனர். காணிக்காரன் என்பதன் பொருள் நிலத்துக்குச் சொந்தக்காரன் என்பதாகும். இவர்கள் பேசும் மொழி காணிக்காரர் மொழி எனப்படுகிறது.